America in Muslim sakhua a do lo - Chinland Today Media\nNovember 12, 2010 3:18 am·0 comments\nAsia ram pawl tlawng rero laitu US President, Obama cun tihni sunah khan India ram khawpi New Delhi ihsin Indonesia ram a panih, mizan sunah Indonesia ram khawpi Jakarta ih University of Indonesia tlawngta minung 6,000 lenglo hmaiah thu a simih, Obama cun America cu Muslim sakhua biaknak leh Muslim ram dotu a silo a ti.\nObama cun tulai hrawngih Muslim sakhua biaknak hmin phaw ih songih, Muslim sakhua biaknak leh America ram karlak ih huatawk nakding thuhla tuahtu pawl ruangih, America leh Muslim sakhua biaknak karlakih hmuhthiam awklo nak um pawlcu a kaihhruai nak Cozah cun remthat tumin theihtawp a suah rero a si tiah a sim.\nObama cun America cu Muslim sakhua biaknak leh Muslim ram pawlih hrangah mi hnawksak a si dahlo dingih, Asinan Muslim sakhua biaknak phawih hmangih mi huat thu rello siatsuah tum ringringtu Al-Qaida leh a lam ttangpawlcu US cun a do vivo ding a si a ti.\nPresident, Obama leh a nupi Michelle Obama hin mizan sunah khan Asia ram saklamih Muslim biak In tumbik Jakarta khawpi ih Isliqlal Mosque khal an palih, Indonesia ramah hin Mount Meropi tlangkang ruangah an caam ding tikcu caan an rak ruahman felzo mi khal nazi pahnih ih titawi sak an si. Obama hin Indonesia ihsin South Korea ramih G20 Summit a tel dingih, cumi hnuah Japan ram a pan leh salding.\nObama hin Indonesia ram a caam sungah Indonesia ttong a thiam laimi pawl khal a hmangih, Indonesia ram mipi in an rak lawmzet. Obama cun a nauhak laiih kum 4 a rak umzo nak Indonesia ramcu miphun tinkim um khawmnak a siih, Cozah in a hruai danah ramdang khalin zirtlak mipi rorel nak Cozah hngetkhoh a si thu a sim.\nObama hin University of Indonesia tlawngta minung 6,000 lenglo hmaiih thu a sim ankah Indonesia ttong a thiam laimi Assalamukum Salam Sejaltera a tiih, Nanzate hnenah thlamuan nak leh hmui ngilnak um vivo hramseh tinak a siih, tlawngta pawl leh mithiam upa pawlkhalin an lawmzet. Cumi hnu ah ka khua ah kara kirsal tikhal Indinesia ttongin an simih, Indonesia ttongkhal pengpang loten a ttong theilai.\nIndonesia President, Susilo Bambang Yudhuyano in zanriah a rak donak khalah Semuanya enak a tiih,a thawtuk a tinak a si. Obama nu Ann Duuham hin Kenya rammi pasal ah a neiih Obama an nei. Cumi hnuah an tthenaw ih , Obama nu in Indonesia rammi pasal ah a neisal in curuangah Obama khal kum 1967 ihsin Indonesia ram Jakarta khawpi ah kumli a rak umzo. cumi hnuah a nu in Hawaii ah a kuatmi a si.\nRussia Ram Vanzam Indonesia Ram Ah A Tla


Kawl hang ih that nak | Radio Veritas Asia\nKawl hang ih that nak pawl\nKawlhang cu hanghnah hang rah tiin na ruat thei men. Taktak ahcun kawlhang cu hanghnah hangrah siloin thing thei rah tiin thingkung hram kung zir nak (Botany) in phun a then. A rak khoh nak hmaisabik cu thlang America a siih, tui ni ah cun leitlun ih hman mi eiin ah tampi'n hman asi. Leiparah kawlhang phun dazin khat hrawng a um ih, Kawl ram ahcun a tlangpi in Kawlhang sen le aihre zawng kawlhang tiin phun hnih a um. Kung a nei mi kawlhang cu a hawng a paa ih a ti a tam ih, a thur dat a tam ruangah hmeh suan tikah hman asi theu ih, a sen zawng kawlhang cu a sa a sah ih hmeh bawl, pawyi tiin ei a si. Kawl ram ih rawl suan nak coka ah nu pawl hrangah um lo thei loih a tul mi thingrah a si.\nKawl hang le harhdam nak\nUSDA National Nutrient data base in siilam zingzoi tu pawl ih an zingzoi nak vekin suan hrih lomi 100g a rit mi kawl hang sungah 18 calory, kaci dat 3.9 g, protein 0.9g, aci dat 0.2 g, colostrum 0 g, rawl a cip ter tu aahmindat 1.2 g, pholic 15 ug, niac 0.594 mg, pyridoxine 0.080 mg, tiamim 0.037 mg, Vitamin A 833 IU, Vitamin C 13 mg, Vitamin E 0.54 mg, Vitamin K 7.9 ug, sodium 5.0 mg, potassium 237 mg, calcium 10.0 mg, dan dat 0.3 mg, magnisium 11 mg, maganese 0.15 mg, phophurus 24 mg, zinc 0.13mg, krutin B 449 ug, Krutin A 101 ug, lutin 123 ug, lycopene 2573 ug cutiin Vitamin le tattuh dat pawl tampi a tel. Kawl hang cu suan hnu ahcun a rah sungih a ummi dat pawl a thleng aw ih, harhdam nak hrangah a tha sawn tiin an sim.\n1. Fanghma le apple pawl rawi mi kawlhang phuayi in nak in, colosturm pawl tlak ter nak, luu naa dam nak pum dam nak cutivek that nak a pe.\n2. Kawlhang cu hunglauhni le apple thawn rai in phuayi tiin hman hman in tikah taksa a mawi ter. Cuihleiah kaa rim sia khal a kham.\n3. Sii lam mifim pawl ih sim nak vekin kawlhang cu a mu hlon in ei na in kal le zun inn lungto um nak a kham thei thu, karkhat sung kawlhang vei sarih a ei tu cu phu ih cancer can thei nak zatek 50 tiang a mal ter thei thu, karkhat ah veihra tlun ei tu cu phu nat nak in an luat thei thu siilam mifim pawl in ruah nak a pe.\n4. Potassium tampi a tel ruangah thi thang nat a cang ter thei lo.\n5. Thil hmuh thei nak a thang thei nak dingah Vitamin A, Lutein le Zeaxan dat pawl a tel mi kawlhang in a bawm thei. Mit malh nak, kum upa ruangih thil hmuh thei nak siat nak cutivek mit nat nak a phunphun a kham thei. Computer hmang tam ruangih mit that lo nak hrangah kawlhang in mit a vang ter thei thu, zing zoi tu pawl in ruah nak an pe.\n6. Kuak fawp pawl hrangah kawlhang cu a thabik mi sii a si. A rah sung ih a tel mi Chrologenic le coumaric acid pawl cu kuakfawp theh hnu nicotin dat hop nak ruangah cuap siat nak buai nak ihsin a kham thei.\n7. Ahmindat a tam mi kawlhang ei nak in rawl feh daan a tha ter ih sung pit nak ihsin a kham. Kawlhang ei nak in sung pit khal a cang ter lo. Ril peng nat nak a zia ter thei.\n8. Thazang a tha ter ih, taksa that lo nak a pe tu free radicals pawl tha zet in a neh thei.\n9. Kawlhang sungah riboflavin tampi a tel ruangah lu hrek nat nak a zia ter.\n10. Beta-carotene dat khawm awk nak kawlhang ei nak in awm nat nak a kham thei.\n11. Minung pakhat ih nikhat sung krumium dat tul zat ih zatek 7.5 cu kawl hang khuat khat in ngah a theih ih, cui dat in zunthlum um lo dingin a kham sak thei.\n12. Australia ramah zunthlum thawn a pehpar aw mi lung nat nak tuar tu minung 20 cu kawlhang ti 250 mililitre nitin pe in, kar 3 a rei ahcun an lung nat nak a zia timi cu hmuh asi tin an sim.\n13. Minung pakhat ih nikhat sung tul mi Vitamin K ih zatek 17.8 cu kawlhang khuat khat in ngah a theih. Vitamin K tampi a tel ruangah ruh pakhat sung ih Calcium molicule pawl ih tha a cang ter ih, ruh kah a khoh ter. A rah sungih calcium dat in zarhtin daan a cem ter ih nunau pawl ruah tha mal nak, ruh nat nak in a kham thei. Kawlhang sen sung ih a um mi Vitamin A cu kawlhang a hring hnakin let 4 a tel ih ruh le ha a tha ter.\n14. Thi khal in thi hri pit nak pawl cang lo dingah, kawl hang ti in a tul.\n15. Kawlhang sungih Vitamin B le Potassium dat pawl cu thi tam le mal le colostrum pawl a rual rem ter thei ruangah lung rinlopi ih thli luh nak, taksa zeng pawl a kham sak. Minung pakhat ih nikhat sung a tul mi Potassium ih zatek 10 cu kawlhang ti khuatkhat in ngah a theih. Boston ih Brigham and Women's Hospital ih siilam an zoh nak vekin kum lailak le kum u pa nauhak 40000 cu kawlhang asilole kawlhang a tel mi inei pawl cu kum 7 hrawn an ei ter ih kawlhang a ei tu nunau pawl cu lung thihri fiah nak le lung nat can thei nak zatek 29 a mal thu an hmu fiang.\n16. ဖရဲသီး၊ Strawberry? မုလာဥနီ cutivek hanghnah hang rah pawl vek a rah sen mi pcomaslic acid le Chlorogenic acid palw ih dat kom nak asimi lycopene dat pawl khal kawlhang sungah a um. Kawlhang a zawng a tak deuhdeuh asile Lycopene dat a tam. Cui dat cu cancer cell pawl karhzai nak hrangah kham thei nak tha a cak mi dat than nak kham nak thil ri a tel ruangah ahleicein hngawng, cancer, pumpi cancer, hnawi cancer, kam cancer, dang cancer, taw cancer, laa cancer cutivek cancer nat nak pawl cu a kham sak thei thu, ram tin zingzoi nak ca pawl ah an ngan. Cuihleiah ril te cancer, rilpi cancer, sul cancer le nau um nak cancer can thei nak zatek 19 tiang a mal thu, mipa pawl cizai nakah a bawm thu siilam thuthang ah an sim. Kawlhang a tel mi rawl asilole kawlhang cu karkhat veihnih ei nak in phu cancer can thei nak zatek 25 tiang a mal ter thei.\n17. Kawlhang cu Lycopene dat ruangah nisa tang ah a ti loihli thei lo. Lycopene in taksa bol nak, vun zawng thleng nak le taksa vun nat nak cutivek pawl in kham thei nak thacak mi dat thang kham thei nak phun khat a si. Cuihleiah nisa sung ih a tel mi kayanglunzawngchi ihsin khal a kham thei. Manchester and Newcastle Universities ih an zingzoi nak vekin hai 5 hrawng asimi kawlhang cu nitin ei nak in taksa ni sak nak in zatek 33 luan a kham sak theiih, taksa a mawi ter tiin an sim.\n18. Kawlhang sungah calory le aci dat malte vial a tel ih, colostrum a tel lo lawlaw, olten a siat ol mi ahmin dat a tel ruangah taksa sungih colostrum a tla ter ih, thi sung ih a thlum khal a rual rem ter. Kawlhang sungah rawl ei duh nak a kham thei tu Ghirlin a tel ruangah pum a puar ter ih, hmuk ei duh nak thinlung a mal ter. Kum 18 le 35 karlak nunau pawl an zingzoi nak vekin kawlhang tel mi hmuk ei tu pawl cu kawlhang tel lomi hmuk ei tu hnakin thinlung ah di riam nak an ngah ih, rawl ei bet duh nak a mal thu an hmu. Curuanah kawlhang cu taksa mawi nak hrangah ei a tul.\nKawl hang thawn taksa mawi ter nak\nKawlhang cu harhdam nak hrangah a that tuk lawng siloin thangthar fala pawl mawi nak hrangah a tha zet mi a si.\n1. Hmaifai ter dingah, zan ih hlan ah kawlhang kha at in hmai le hngawng ah hnawt aw. Minute 15 hrawng ret hnu tidai daite thawn kholh sal aw. Nitin zinglam veikhat zan veikhat tuah nak in hmai a fai ter ih, mi khal a no ter.\n2. A mawi zet mi hmainei thei dingah, kawlhang cu amah lawng ei lawng siloin kawlhang a tel mi rawl hmanhman ei nak in biang a sen terih taksa a no ter.\n3. Hricu nei tu pawl,\n1. Kawlhang in taksa a fai ter vkein thling nak khal a tlak ter ruangah hricu pawl thaten a hlo ter thei. Kawlhang cu paten at in hricu parah ben in, minute 15 a rei tikah khoh in hmai sat nak a mal ter ih, hricu a hlo ih, hmasi khal tan gnawn loin taksa a mawi ding.\n2. Khuaiti le kawlhang palw cu hmairim tu pawl hrangah sii thabik a si. Khuai ti hai khat le kawlhang hmin pakhat lain rawi aw. Cui rawi mi cu mit siar lo hmai hmuahhmuah ah hnih aw. Hnih hnu ih taksa sung a luh nak dingah minute 15 a rei hnu lawngah tidai thawn kholh sal ding. Cutivek in karhnih hrawng tuah nak in a dang lam na theih a theih ding.\n4. Hmai a si um ih a rim tu pawl hrangah hmai tuah daan\nA ol zet mi tuah daan a si. Kawlhang cu at in a laifang ih a saa hlon in cui a laifang ih a ti thawn hmai cu hnih thluh hnuah minute 10 hrawng a rei ah tidai dai te thawn kholh fai aw. Thenkhat taksa pawl cu kawlhang hnih hnu reilote ah hmai rim pawl a zia deuh nan, malte a dum thei ruangah tih hlah. Ni khat hrawng a rei ahcun amah kel ah a cang sal ding. Hitivekin karhnih veikhat tuah nak in hmai ah a rim um loin hricu pawl tla a um ter lo.\n5. Taksa car pawl hrangah hmaituah daan\nA car mi hmai nei tu pawl le thla tang caan taksa car nak hrangah tidai dat a um ter tu a thabik hmaituah daan a si. Cini hai 2 a tul. A phei zawng in sah tuk lo, paa tuklo ih at mi kawlhang a hman zet mi cu cini thawn rawi in, hmaipar ah kawlhang ti a cem tiang nuam teten hnih aw. Minute 20 hrawng a rei hnuah tidai daite thawn kholh fai ding. A tu vekin karkhat ah veithum hrawng tuah a theih.\n6. Sam mawi nak, kawlhang sungah Vitamin A tampi a tel ruangah sam a tha ter. Sam rim siat nak le lu par ih lu muat suak nak cu kawlhang ti lu ah hnih nak in minute 50 hrawng a rei ah tidai thawn kholh in rim sia le lu a muat a hlo ih sam a dum.\n1. Kawlhang lei tikah, a sen zet mi le a pum a hat mi hril aw. A sen deuhdeuh asile harhdam nak hrang that nak a pe tu betacarotene dat a tam deuhdeuh simai. A zawng a um tuk lo mi a rah pawl cu khan sungih ret tikah nithum ihsin karkhat sungah a hmin thei. A hring ihsin a sen ih a thleng mi a rah hnak in a kung par ih a sen mi a rah loh ih zuar mi a rah pawl lawng lei aw. A nem mi a rah kha ei hlah aw.\n2. Kawlhang a hawng le sung ih sa a kop awk nak kha Lycopene a tel ruangah a hawng khal ei a tul.\n3. Kawlhang cu olif siti thawn suan a sile lycopene dat in cancer nat pawl hrangah sii ah a tha.\n4. Dawm le pangang that nak si tih nung za in luat dingah organic a ah pawl lawng hril aw.\n1. In le ei pawl cu harhdam nak hrangah sivai a si ti cu a hman nan a luan in ei lo ding a si. Kawlhang khal cutivek thotho a si. Linus Pauling Institute ih an nemhnget mi vekin, suan hrih lo mi kawlhang sungah Vitamin C hnakin tampi a tel nan suan hnu ah Vitamin C malte a tla tiin an sim. Mi pakhat cu nikhat ah kawlhang 12 a ei asile pumpi sungah rawl rial nak acid a suak tam ih pumpi thling thei nak, luak nak, lu nat nak le kal ih lungto um nak a cang thei.\n2. Tha\_ ruhcang thling pawl, libetna nat nei pawl cu kawlhang thawn a kaih aw lo. Asinan ei duh tuk asiahcun a mu hmuahhmuah hlon in malte vial ei a theih.\nA sen zet mi kawlhang pawlih a dang thawn bang loih a that tuk nak cu a tlun lamah kan thei zo. A thangso rero mi leilung tlun ah siilam theih kauh nak khal a thang ih harhdam nak lam a thlun tu hmuahhmuah in kawlhang cu siivai lam bawm tu phunkhat tiin an ei. Curuangah mah kiang nai te ih lak theih mi man ol zet mi kawlhang pawl cu nuam te loin ei ding asi thu kan runlo forhfial a si.\nZiang ruangah Thin a Car?


Mukhallat Muhjah Khalis (пробник 1мл)\n( Арт. 9866)\n28 грн. × Товар добавлен в корзину!\nПокупатели, которые приобрели Mukhallat Muhjah Khalis (пробник 1мл), также купили


Fala kum 18 mi in a thianhlimnak a zuar!!! - Chinland Today Media\nMay 22, 2009 8:59 am·2 comments\nAgencies/ 15 March 2009:\nTleirawl kum (18) mi fala thianghlim in a thianhlimnak (virginity) cu a duhdawtmi valpa hnen lo ah a hmang siang ding maw, tin thusuahnak tuah aw hnik aw la, hmangsianglo ding timi na thinlung ten na ruat ko ding.\nAsinan himi thuthang na siar rero lai ah Alina Percea (18) mi te cun a phunsang tlawng kainak ih tuition fee hrang ah a suahsem ihsi tuini tiang a hman hrihlo mi a thianhlimnak cu £ 50,000 ih a zuarawknak thu cu mi tampi hnen ah a thleng rero ding.\nAlina Percea hin a thianhlimnak (virgin sinak) ca aneih thu khal a sim. Percea cun a thianhlimnak hi online internet in mipi theih ding German website ah a phuang ih a duhtu an um a sile zarh tawp ah ni (3) sung nuam cenpi ding a si. Hi Romania fala nu te ih sim daan vek a si le, Lilamnak ih pasal tha a tawn ding a zum awk thu khal a sim tel cih.\nCun, A thuthup a sim vivo nak ahcun fala thianghlim ka sivek in a hmaisabik nuamnak ding cu nuam tak ih hman ka duh ih ruangah milian lawng in, in phu ding a ti ih hlei ah kan feh suksonak mikhual thlennak Hotel le sumpai cem pawl dang hmuahhmuah in vahpi tu in a kuan theh ding a ti bet.\nTui kan dung January thla khal ah kum 22 California fala note cun a master digress ngahnak dingah a thianhlimnak lilam dingin thuthluknak a rak tuah zo.\nFrance Vanzam Tla Minung 24 Ruang La Suak Zo\non May 25, 2009 at 5:48 am\nZiang tik in so virginity cu kan thei theih ding sawm? Tu lai medical check up tuah in teh a thei theih maw si.\nKa ruah dan cu hi tiin a si: Pathian in kan suah i sin mi pa khat par ah hmang ding lawng in siam mi a si . Cu ruang ah kan mah christian bible vek ih rel ah cun hi mi thu hi moral value ti mi kha ziang a siar lo , a siat suah a si.\non May 26, 2009 at 1:01 am\nHi tin ka hmu…\nTu lai ah kan san cu MEDIA san a si.\nMEDIA a cak tuk…… Western le Europian pawl hin MORAL value hnakin CELEBRITY value an duh sawn…\nA tu ah kan Laimi tam nawn Western le Europe lamah kan um thlang.\nKan nih khal MEDIA moral ah kan ciah aw pang pei ti a phan um nasa….


RAITHAWI DAAN LE THLAKAWH DAAN - Chinland Today Media\nRAITHAWI DAAN LE THLAKAWH DAAN\nMarch 28, 2009 5:32 am·0 comments\nBy-Saya Sui Nei Piang\n1. RAITHAWI DAAN KAN NEIHMI\n(A) Kawl hrong rai thawi (B) Hrisarai (C) Hringdorai\n(D) Hrengtonnak rai (E) Pu Luh rai\nA. Kawlhrong Rai\nNaute silai ih minung kan damnak dingah a sibik. Arcang sen in thawinak an tuahsak theu. An thlacam daan cu hitin a si.\n“Kawlhrong ka lo thawi ho khaw, Ti bang fim in.\nFangfai bangin fai fualfi’n ho khaw na um ding\nTi’n puithaim in Ar cang thah dingmi tlunah tidai le fangfai in a tawih ih thla a camsak theu a si.”\nIhkhun lu sutpi phurah dang pher an retih a parah Arcang thin fate le a sa fate cio in an lak fingfing ih an ret khawm. Sihte ih a eilonak dingah a kapvel ah vutkuang an phulh ih khuhriang kheng in an khuhta.\nD. Hrisa Rai\n(Vokte le Arpi dum an hmang) Tlangrai natsia lakih khamawknak raithawi a si. Hi mi biak pang a sile rai nonsal a tul. Innpi disap ah sawl daihnah an khiakih an tar theu. Innlen zarh le len theih hrihlo a thiang lo kan si tinak a si.\nTualleng nauhak raithawisaknak a si. A pa sazawh a thlun thei tinak, unau sungkhat pawlin rawlei an sawm tikah mi inn ah rawl a ei thei thlangin a thiangzo tinak a si. Cumi tuahta lo cun mi innih rawl ei thiang a silo.Lamzin sakta sawlhnah himzetmi an hawlih cuih sawlhnah cun an thawisakmi nu maw pa si mawi cu an zap ciamco. Cuihsin puithiam in thla a camsak ih hnam umzat hmin hmuahhmuah salin\n“Hring ka do hring ka do,” tin tidai le fangfai hmawm phah in, thla a camih a theh in innleng ah a zapnak thinghnah cu hring suak law, hring suak law” tin a thawi tak hminsalin thla a camsalih sawlhnah cu kot khenah a hei khawh ih thinghnah cu tualzim kotkhen tlunah an tar.Cuihsi cun an thawi sak mi cu mi inn ah sazawh a thiangih a pa sazawh a thlun thei thlang.\nD. Hrengtonnak Rai\nMipa nunau tlangval le falat zik zawngih an tuah theu mi a si. Hrente taireh biar mipa in a kaih thei tinak le nunau in Hni fen a feng thei thlang tinak a si. Hi raithawinak tuahta lo cun pang hmul thethe khalih ningzak cingih khawlak vah rero men a si. Himi thawinak cu Uipi lole uico hman theu a si. Cumi hnuthlunah Arcang sen le Arcang rang an that tengteng theu. A tu cu na tlang val thlang, na fala thlang tinak raithawi a si deuh bik.\nE. Pu Luh Rai\nFate pahnih thum an neih hnu ih an tuah theumi rai a si.\nVokte, Arpi, Arti, namte le buh tlor hlom hra kengih tuah theumi a si. Dam theilo le hlawhtlin theilo caanih pu biak lugnawi ternak le malsawm dilnak a si. Pu in damcak ding le hmui ngil hlawhtling malsawm ngahnak ih thlacamsak raithawi a si. An thahmi lu cu tual zim ah an tar theu a si.\n1. THLAKAWH DAAN:\nLopil hernak ih hmanmi mualpi biaknak a si ih sepi him tha a dum thluhmi a lei tiang dum thluh an hawl theu. Cumi hnuah kelcang a dungthlunin an thatsal ringring.\nLaimi pawl hi khua an sah le an to tikah sa le rallakih um an si ruangah anmah bawmtu dingah thiang tumpi, Lungto tumpi, tihnugn deuhdeuh ih an hmuhmi lem tlang pawng hrang le zum tihnung deuh deuh pawl cu Ranpi rante ti umlo anmah le ti thei tawk daanin an be theu a si. Cumi cu khawhrum biaknak tiah a hmin an sakih lopil an herh tik khalah an lo pilih cawm le patha cio dingah lopil an nam tinak a si. Lopil zikzawngih mualpi an biaknak sa cu khawsen in a sa an ei ciamco theu. Cumi hnuah mah le ti thei daanin vok in an thawisal theu. Hitin thla an cam.\nMualpi biaknakih an thlacam daan\nLei thuahriatih mi, Leithuahhra ih mi,\nSepi le zupi kalnga in damnak ka lo dil,\nCawrumlo’n, them um lo’n, kan khawsenin\nDam lunlo in mi dawt awkih khawri teek\nTla bangin in umter aw, nimza, fangza,\nIn thlak aw an ti.\nHiti tlai n an cam\nVok thau hmul te, zupi kalnga,\nKa lo pekih, kan cinmi rawl cu, phukpi le calno bangin\nHong tha she law, cun rawl kan lak tikah cang tlun\nKai siarlo in zaiter aw. Arsi tleu sung kan zik par kan tlan aw ding a si.\nBahnah tlam in thalk aw la fang vui fual in thlak aw an ti ih a netabikah\nKa sam thelh le ka sal thelhmi cu tlangval aa poh a ngaidan in rak thiam aw an ti.\nThlakawh dingih a tulmi thilri\n1. Vainim fang la nim\n2. Zu bel\n3. Hai tuk\n5. Fung thul\n6. Dang pher\n7. Zudawhnak caat\n8. Tho lu\n9. Bing kau\nDawhhna raithawi daan\nDawhhna thawi kan timi cu tidawhhna in tidai tampi suak thei dingih dilmi a si. Vokpi ih thawinak tuahdaan a si. Hi thawinak hmun cu khawsung silo in hnarka khawsuah ih si thawi theu a si.\nLo rawl laknak ih an han tuan daan\n8. Sawl hawl\n9. Fangsah thai\n10. Fang thual\n13. Vainim hawl\n15. Sawl thlak\n16. Thal rawl hawl\n17. Lo cuat\nB. Liangpi biaknak Rai\nSimlam lopil her zawng le khawdamnak dingah voktha sumlo in liangpi an ko a sideuh bik. Kan khawtaw Dar tam ih sin an be theu.\nAn thlacam daan\nLiangpi ee, mualpi ee, Kap piang le Bual thluai te sungin,\nVok thau le zui in an lo biak so khaw ee, Fanu fapa cawi in,\nNunnak damnak run thlak aw, Nimza, fangza, run thlak aw\nKa cam mawh ka hrelh mawh a umpang le, tlangval aa ka si vek in I ngaithiam aw. Hiti ih thla an cam hnuah fungthul in vok hnakah an dawtih an thah. An thawinak hmunah a sa an suanih an sawmmi hmuahhmuah in a sa an ei ciamco. Cumi hnuin raithawitu inn ah an tlung.\nC. Hnaron Rai\nArcang senin an thawi theu ih sakah dingih dilnak ih an tuah thei mi a si. Khuangsawnbung (khan tlun bung) kan timi thuai ah an tuah theu.\nD. Khawzing Rai\nInnsungsang dam hmuhnak le hlawhtlin hmuingilnak lamih raithawinak a si. Sia an thatih an sathahmi lu cu sangka lam thlan dihre ah an tar. Sia dungthlunin vok an thatsalih selu tarnak thotho ah a lu an tarve.\nTawk Cung Nung e a thla vai in, a thla tem nawn hlahseh law, Sepi le vok thau sumkim le zupi kalnga in thla ka lo hual sokhaw, Tun harh le damin umseh law, Fanu fapa cawi in umseh law, sapi kapin sate kapin umseh law, Tha Siam hluanin, Ha cawh thelh khat khawlin san thum kar in umseh alw, ka cam mawh ka thelh mawh a umpang le a ngaisan thiam aw law tin thla an cam.\nE. Thusia hnon raithawi\nVok thau an hmang. Hih serhsang an neihmi hmuahhmuah rai an thawi thluh hnuah a sia hmuahhmuah kan duhlo kan hlon a si tinak ah a netabik raithawinak an rak tuah theu mi a si. Innhnuai ih sutpi ban kha fate cio in an at fingfing ih haituk sugnah zupi thawn an than. Haituk ka cu dizang (dignai) hnah tha an lakih an hrut. Innsugn tuang deng ih sin innleng tumhmun tiang hmunphiah in an phiat fai ih hitin thla an cam.\n“Hring ka do hring ka do, Tawk Cung Nung ih hring ka do,\nThlapa ih hring ka do, Sun Thang pa ih hring ka do,\nSai Lung pa ih hring ka do, hring suak law,\nHring suak law”an ti hnuah hmunphiah cu kot khen lamah an khawhih haituk khal a sungih an thanmi thawn hnarpawn ah an hlon.\nHi rai cu vok thau hmang le uico hmang an umih cuih hnuah ar cang sen in a thlun tengteng a tul.\nHi kan raithawi thalcam hi cam thiamlo le salsual le a tihnung zetmi a si.Pu Hlei Sum in a nu hnakna arcang rang in a rak thawi ih hitin thla a cam sual dah. Ka nui hnak rang arcang na in ka lo thawi dam awlawa ti ih a nu a nat a luar deuh deuh tin thuanthu an rak sim theu. Thlacamtu hi a camtu ding rori ih a cam a tul a si, sual lote in.\nXI. CONLAM LE SA AIH DAAN:\n1. Rualtir-Sarual Lam\n2. Thlai Lam\n3. Thum sun\n4. Tlaihra thah\n5. Fangza aih\n6. Cal Hau\n7. Na Hau\n8. Caw rual Hau\nRualtir- Sarual lam hi lam tawthawhnak a si.\nVok thau pahnih thah a si ih zupi belli tal a malbik ah veng a tul. Sarual lam dawt li kan nei.\nVai Lam- Laifang kanih lam a sibik. Hi lam pawl cu khawsenpi siloin veng upa sawmih lam theu a si.Tlangvo tin an siar lo.\nThlai Lam- Lampi thoknak a si. Hi lam cu vok thau sumruk kim tengteng thah theih a tul. Zu bel hleili a tlinih, vok thau sum 6 a kim locun vok dang bet sal a tul. Zu belhleili cu Hausa pawl lawng ih in ding a si ruangah hausa zu an ti. Zu belli cu- Thlailam zu an ti ih thlailam pawl lawngin in theih a si. Sung zu timi a umih belruk a si. Cuih zu cu conlam theilo mi rethei pawl le nunau pawlih in ding a si. A zatenzu bel 24 an tuah ih himi cu tlangvo veikhat ti ih siar a si. Tlangvo timi cu khaw senpi ih thiehpi mi lam a lam tiak.\nTlangvo lam, Tlanghoh hi khaw pacing tha in ruh kulh tlangin a au ih musipee, liangpi ee, purun ee, A conlam tui hminsalin zu zawh a sawm. An biakmi khawsia an sawm a sideuh bik. Con lam tinkim in cutin sawm theu a si.\nAn thlailamnak vok thau cu fungthul in a zakah an dawtih thingtan in an tal thah. Cumi hnu ah haituk sungah zupi an thunih vok thah dingmi parah thlacamtu in a burh ih hitin thla a cam.\nTHUMSUN – Sia pathum thah tengteng a tul.\n– Talhbeu (Sete)\n– Thunsun tu pa in se thahmi nun lai ah se thah dingmi hnakah feipi in a sun thluh tengteng a tul.\n– Se sun hlan hi tin puithiam in thla a cam.\n– Khaw zing secang hun suah auh law.\n-Zing mai, mai pi hun suah auh law.\n– Manghlun tongnga, mangzing tongnga.\n– Talhbeu hun suha auh law.\n-Inn hri hun zong law, lo hri hun zong law,\n-Lugn pi aw ai kham a, phiang thlua aw, lailun aw,\n– Na cong nu ning law, na cong pa ning law,\n-Na sun na zawh na kong ning law.\n– Na lam na pa ning law, Con sual um hlah she law,\n– Lam sual umhlah sehlaw, Van ni in sang aw alw, an ti.\nPau Cin Hau biak hnu ih an thlacam daan\nPa Pathian, vancung pa Pathian\nTidam thei tang ee, mual kam khupin\nA kum tinten lawm hla kan awi lai,\nPa Pathian, kan bia, Vancung pa Pathian\nKa bia, Bawi Zisu an ti.\nThunsun tupa le nu ih hmin an salih hiti tla in thla an cam\nTongnga tongnga, Kap Piang tongnga,\nBual Thluai tongnga, na inn hri hon zong,\nNa lo hri hon zong, Lungpi aw, ai kham aw,\nLai lun law, thlacam law, Piang thlua aw,\nTin puithiam in thla a camih Haitukin zuti se tlunah an burh.\nHi lam hi niruk sung an rei theu\nRual zu in sun\nTappi zu in sun\nThlaihra thah lam- Sia 4 thah tengteng a tul.\nLum Thuan (Setlei)\nThlailam le thumsun thawn a zubel cemzat a bang aw ih tlangvo veikhat veihnih ti ih siar vivo men a si. Thumsun a danglam nak cu a zing nganak ah vok pi pakhat thah a tulih a sa cu sungkhat unau pawlin an ei.\n5. Fangza aih lam\nLam hmuahhmuah lakah ti le rawl tambik cemnak lam a si.\nVok thau 5 a tul.\nVok pali sa cu sarual lam zem vekih zem awk thluh a si.\nVok thau pakhat sa cu khuaingal kainak sa an ti ih tlangvo sungah a cuih khuaingalsa le vok thau sa cu pacing pawlin zu thawn an hmeh ciamco theu. Sun khalah tualrawn ah phunhnih in an lam. Nihnih sung an lamih lam pi le lamte tin an then.\nFang za aih lam kan timi hi lal innah zukhai an la ih vengtin lal inn ah fangza ka aih ding ti ih khawthan a tul. Inn tek sung loih nakah tual her a um. An tual her hla cu\n-Ra suak auh law, Rual u le rual nau,\n– Rual sung rawn ih kan dir a cu thlang lo maw\n– Lai ni te sun ah, Lai te sunai.\nHi lam an theh in Cere fugn ding pariat an la ih tual rawnah an rem tha khawmih inn tek n le buh suang tu in rawremmi cu zuti in an burh hnuah a lam hruaitu farpi le buhsuangtu in hmai an hruai ih a lampitu fala pawl thawn an lam ciamco theu. An lam hla cu Cere tlawhtlawh fangza aihaih tin mipa pawlin phiphut an rak tum. Hi Cere lam hi Simdihai khuahlan kan lampi a si.\nMar unau pawlin cuih lam cu an duh tukih an zir ciamco theu an ti. Khuaingal kai lam cu a conlamtu pa ih rinsanmi makpa le tupa in an lam theu. Tual rawnah dawron bawm an tunih pacing pathum lai in an kaihnget. A lamnak velin Cere lam tu pawlin an hel ve ciamco. An lam lai ah mipa pawlin hitin phi phut an rak tum.\n“Khuaingal aw hong fu tut, Nim le fang ron phur aw la,\nKhuaingal aw rong fu tut, an ti.\nHimi lam hi khuai ngal kai kan timi cu a si.\nInntek faknakah rualpi tha pawlin hitin khuate hla an sam theu.\n“Khuaingal e hrang bik e,\nSaipa ee, banglen hengso e,\nHeng so ve,” tin\nMeithal tla an kap ciamco theu.\nNunau pawlin hla an sehve ih an hla cu\nThocum kawng sau, na zei maw kan sual,\nMero cumci lakih lianram kan tuanah mizangfah nei lo ti in\nFangza an aih sunah tualrawnah her nak ah hla an sak tlangtheu.\n6. CAL HAU:\nSia pakhat khal a theih. Lam hminih an rak bunmi men a si. Conlam dang thawn a cem daan le a laam daan khal a bang aw thluh.\n7. NAA HAU LAM:\nKum 50 kim hnu lawngih lam thihmi a si. Lam dang thawn a cem daan le a laam daan a bang aw thluh.Tlangvo tikih siar vivo men a si. Dar rual an tum theu.\nNa lenglung, na lenglung,\nKawl na lenglung, na leng lung, tin dar rual an tum theu.\n8. CAW RUAL HAU:\nHi lam khal hi conlam dang thawn an ti daan a bangaw thluh. A hmin a dan ruangah maih ti thei tawkih lam bilh rero men a si. Dar rual an tum ve theu. Hitin\nCaw rual hau, caw rual hau anti,\nKawl caw rual hau, caw rual hau an ti.\nHminsin: Conlam ih an sa zem awk daan tlangpi\nHi lam a zaten lam kim theitu cu sabok ti ih kawh an si. Conlam secang an thah le sabok pa in a vorhlam kawng a co. Boksawh in a baan a cove.\nAn sa zemawk daan\nHimi lo khal an lam daanih zirin sa co daan an tuah vivo.\nSA AIH LAM\nSa kah hmaisa bik, kut she kahmi a aih a sile, “Kah caan” ti a si ih vok thau sumthum tal a thah a tul.\n-Hn sa aihnak hla hitin an she theu.\nSava kap sava kap hngak rahten sa va kap,\nA lawmtu an umlo, keiman lawm nap eng.\nCumi hnu sanga aih an ti ih sa 5 an kah a sile vok thau sumli le zu a neih tawkte ih a aih a tuul. Hi pahnih hi kah caan an ti.\nLaimi mipa sive ih sa pakhat tal kap theilo cu an nautat awknak tongkam ah an thih a sile mithi khua zinpul an thlen hnuah sanu in an hnak ruh phangkhat a rak zuh sak an ti. Cuih nautat nak le thih hnu ih hnak ruh hloh ding duhlo ah sakah ding cu an zuam ciamco theu a si.\nZukneng a kaput pa in vok thau sumli in a aih a sile Lung Iang Pa ti a si ih ramsa zemawk daan khalah lung pi sangtu a si.\nLung pi( Sanga kah le lungpi thei a si)\nSa nga aih nakah vok thau a tebik sumnga tal a thah a tul. A thahmi vok thau sa khal Lungpi ciazo pawl lawngin Buh ziang thih lo in an ei ih rawl an ei khawh in zu thawbik thlor tak sakirh khar cio an insal. An raw lei lai ah zohman an kiangah um thiang a si lo. Innsungah rawl an ei ih an rawl an ei ih an rawleinak sung lut pang an umle zupi belkhar an kuanter theu.\nAn ei theh in hnatuantu ruaitla pawlin an eisalih cmi an khawh in inntek in ei thiang a si. Lungpi cia pawlih an in dingah zu bel 6 tuahsak a tul. Lung Iang pawl ih inn ding ah a hran ten belhnih tual lamah an tuahsak theu, Voksa an ei hlei mi khal lungpi cia pawlih innlam tlun dingah a hran te ih tuahsak a si. Vok thinril cu zuhmeh ah an hmang thluh.\nHAUKAA: Sahrang aih laam ti khalin kawh a theih\nMu vanlai, sum, thle hniar, Sahrang pakhat khat an kah le caw le sia ih a aih thei a sile hauka laam ti a si. Zaute ah pher ah phah ih sawmmi hmuahmuah in raw lei ruai theh khawm a si. Dar rual khal an tum theu.\nSahrang an kah ih khawsuah hnar ihsin nupi an kawhnak “ Hlado”\nMang ngen thai nu aw ee, ziangsi na rak man,\nNa mang ah ee, an dawl ro lungah, nuar nei a lu ra zoh aw law.\nNgal an kah ih Hlado\nNuar nei ee, Ha tha ee, ra suak khaw ee,\nVal pawi buanbang ka hlum so ve, Lei do ve,\nKhen thah bang hin caw nee,\nSal lai lawng a zarh ee aw…\nHiti tla in an sam,\nVal aw than duhlo, lo lian ram rak tuan auh,\nLing bang ee, leng hnuai ah, Ha tha ee,\nVal law than duhlo lo lianram rak tuan au\nTu Ling ee, leng hnuai ah, Ha tha ee,\nBuan bang ka hlum so ee….\nSavom a sile: Ha tha ee tilo in vomkhuai ee, an ti ih\na dang cu ngal kahnak khuate hla thawn\na bang aw thluh.\nSahrang an kah ih tluang an khawn nak “ Hlado”\nSa neu ee Thang kah le nuar nei ee,\nKhuaivom ka khuah thiam ee, Khawtin ee,\nTluang lakahin ka hmin ee,\nThang Cung nung siseh law.\nNu le pa nei lo ih sahrang an kah le hitin an sam\nZingpul ee, thleng hmaisa,\nMang lian ka pa vung sim auh law,\nNa cawi ee, Khuaivom thawn a tlung tin ee…\nMithi khua ih pa an biaknak “ Hlado”\nNa cawi ee, hrin hniangin, khuai vom a tlun tin ee,\nNa duum ee, kulh thuai ti tum ee, mai ngo thawn,\nI hmuak aw law, Na dum ee, kulh thuai ih ti tum ee,\nMai ngo thawn I hmuak auh law… Lai raw nee,\nKhua lakah khup le maw val hawikomnakah.\nPawpi kahih khuate hla\nNang haw lee, Ka silo ee, Tlang hlum ee,\nKhisen sa sokhaw sa haw lee, Kan ni ee,\nTongsual maw, Liang suan ee,\nCenghrang sa bawizaw ee.\nPawpi hi kan nih Hau hulh hrin pawlcun kah thiang a silo ruangah hiti ih hlado an samnak a si.\nTlavang kahih Pu Ral Duh ih khuate hla\nLairawn ee, khuapi tla ee in um zarh ni rak hauh auh law,\nTial then gee, theng te thawn, hnar suak ee, nan kham na fawh in gee….\nPu Ral Duh in thir thang in tlavang a awkih thir thang a tlanpi thei. Cuih tlavang cu khawsen deuh thaw in an dawi ciamco ih rolva tlunah an vong kah that. Cule Liangpi rawnah an riak. A thaizing zing pit ah khawpi pawlin hnar in an rak hmuak ciamco ih hnarih khuate hla a sakmi a si.\nMinung an thahmi an taksa fate tal innih an tlunpi locun aih theih a silo.Conlam hmuahhmuah le sahrang aih hmuahhmuah hnakin ral aih tu cu a sangbikih an ruahmi le an ngaisan bik mi a si. A tlangpi thu in secang ih aih daan a si. Hitin Dar rual an tum theu.\nSal lam kai tei ziangtin so,\nSawraw bingbeu, raw bingbeu, tin dar rual an tum.


Духи на масляной основе Mukhallat Muhjah (Мухаллат Мухаджа) 3мл. Ravza купить в Махачкале\nДухи на масляной основе Mukhallat Muhjah (Мухаллат Мухаджа) 3мл. Ravza\nКрасивый шлейфовый аромат с легкими нотками зеленых яблок, чуть сладковатой ванилью и свежими нотками лимона и мандарина.


Model Aye Chan Myat Moe Thah Tong - Chinland Today Media\nModel Aye Chan Myat Moe Thah Tong\nAugust 28, 2014 12:16 pm·0 comments\nKawlram Model thar Aye Chan myat Moe cu naamte thawn a hngawngah sun in thah a ton thu tulai facebook ah a khat. Theih famkim duhtu khal an um cio. Thuthang hrekkhat cun a tlangval pa thawn thukam elawk in a tlangval paih thah a si thu an sim. Himi thu ah online ahcun an hmuhdan a phunphun in an ngan cio.\nModel Aye chan Myat Moe cu an inn sangka ihsin “Ka Nu!! In Run uh!!” tiin a au ih cuih au-aw an theih veten a nu le a U nu cu an va suak ih a hngawngah Naamte ih sunnak hliam tuarin thisen ih khat cu an va hmu.Zato an fehpi laiah a nunnak a cem thu thuthang ah an ngan.\nThe Irrawaddy news ih a ngan dan vek a sile, Lengdawh Aye Chan Myat Moe thattu hi a tlangval a si lo. Thei aw ih komnelaw an si. Amah Lengdawh Aye Chan Myat Moe lawng si lo, a sungkua pawl thawn khal thei aw in an inn ih lutsuak dualdo mi a rak si dah. Asinan Tlangval pa cu Riittheih Sii a suai ruangah an ngaih lem nawn lonak a si.\nThe Irrawady News cun Lengdawh Aye Chan Myat Moe hi Yangon khawlipi, Dagon pengtthen, U Wei Sarah inn hmun ih um kum 20 fala note, model thar lemcang a si thu, August 26, zan 7:30pm hrawngah naamte ih sunnak ruangih a thih thu siat tongtu innsang hnen in le Dagon pengtthen palik zung ihsi thu an don thu pawl an tarlang.\nAn ngan peh vivonak ahcun, Lengdawh Aye Chan Myat Moe a umnak inn dotthumnak pan in amahte a ra tlun lai cu mahlawng ih rak duhtu (one side love/ တဖက္သတ္ခ်စ္ႀကိဳက္ေနခဲ့တဲ့) Ko Ant Phyo Paing timi pa cun dothnihnak ihsin a rak bawh thup ih Fala nu ih hngawng ah naam thawn a rak dawt cih tiin mithi tuih u nu Nya Chan Myat Phyo cun Irrawady hnenah a sim.\n“Ziangvek hmuhthiamawklonak an neih ruangih a that ti cu kan thei lo. Ka naunu a ra tlun hlan ihsin kan inn tang ihsi a rak hngah thu a hmutu pawl in in sim. Tang khaan ihsin ti hrumhroih awn thawm kan thei. Ka naunu ih hngawng cu thisen a khat thluh. ‘Ka nu aw!!! In run uh!!!’ tiin au phahin kan inn lam pan in a ra tlan lai tiangah thu a cingmang thei lai. Thisen suak a tam tuk lawmmam ih zato kan thlen ah a nunnak a cem” tiin Aye Chan Myat Phyo cun thilcang dan pawl a sim.\nA thattu Ko Ant Phyo Paing(အ့ံၿဖိဳးပိုင္) cu U Wei Sarah Inn hmun kulhsung ih um pawlin an kai cih. Palik pawlin ttuanvo an lak lai ih cipciar in an zingzoi rero lai a si.\nLengdawh Aye chan Myat Moe le mithat Ko Ant Phyo Naing hi fala le tlangval duhawk ih mi duhaw an silonak thu a unu cun hitin a sim. “Tittoo Lwin thuthang ih a nganmi vekih fala le tlangval thukam elawk ruangih thilcang a si lo lawlaw. Ka naunu ih phone sung message pawl kan zoh tikah normal pehpaihawknak menmen a si. Zianghman simfiangnak caan ngah loih in thihsantu ka naunu parah a diklomi an ngan ding ka duh lo, a diklomi an sim khal ka duh lo” tiin a sim.\nThe Voice thuthang ih a ngandan vek a si le, Tlangval Ant Phyo Paing cun duh thu a sim nan fala nu in a rak el. cun, Lengdawh Aye Chan Myat Moe hi English Major in 2nd year a kai rero laifang a siih suahpi unau thum lakih nautabik a si thu a ngan. Cun ,2014 Febuary ah Parkson Kungttaih ih an tuahmi Model hrilnak ah zuamawknak telin IDEA le Fashion Magazine pawlah a phawcuang model zuk a cuang thei,. Cutin zungthiam khawvel ih lut thok a si ih atu ah Laurel Art Academy ah training kai phah rero in thehlarnak hrekkhat, magazine pawlah a cuang rero theifang a si.\nA ruak vuinak cu August 30, zarhte ni, tlailam 2:00pm ah Yewei thlanmual ah neih a si ding. (Thuthang blog pakhat cun Aye Chan Myat Moe hi Christian a si tiin a ngan)\nA U Aye Chan Myat Phyo cun a nau hi Vancung ram a kai ding a zum hnet thu facebook ah hitin a ngan.\n“I am Aye Chan Myat Phyo, Her sister. I am so sad for my little baby.I will keep opening for this facebook for her friends. Thank u very much for all of friends to worry about my sis. I truly believe she is definately in heaven. I love you so much.\nAye Chan sis.”\nSource : The Irrawady News, The Voice, Myanmar Celebrities, Aye Chan Myat Moe facebook\n(Visited 4,090 times, 1 visits today)\nRampi Huap Hlasak Thiam Chan Chan Le Rampi Huap Zuknung Cuang Phone Thike Inn Thar Lawm Le Nau Hminsaknak Nei\nNunau Nauhak Kum 6 mi Thah Tuar\nMiss Globe Myanmar 2014 Ah Aye Chan Myae Hriltling\nAizawl-ah Thahawknak Rapthlak a thleng!!! (Breaking News!!!)\nMalaysia Chin(Falam) Refugee le Zirnak\nChin Miphun le An Umnak\nKawlram Mipi Pawl Hrawng Korea Bangtan Boys Pumpe Aw!


Chit San Maung Fanu In Nauhak Pawl Țingțang Tum Zirh - Chinland Today Media\nOctober 3, 2014 6:21 am·0 comments\nTanlyn Khawpi, Hta-ma-lone, Letyetsan khua ih Agape Duhdawtnak Mino Țhansonak Tlawng (အဂၢေပေမတၱာ လူငယ္ ဖြံ႔ျဖဳိးေရးေဂဟာ) cu Iron Cross band ih țingțang tum Chit San Maung tei` nupa ih hruainak in dinmi a si. Kawlram sungih tlangparmi (Taiyinta) miphun nauhak 140 tluk kilkhawinak tlawngah Chit San Maung ih fanu nautabik Nge Lay cu kum 15 lawng a si hrih lai nan nauhak pawl mirang ca/țong a zirh ih hlei ah țingțang thawn pehpar in a thiammi pawl khal a zirh cih thu theih a si.\nHimi nauhak cawmnak tlawngih nauhak pawl a ra zirhnak thu ah Nge Lay cun, “Ka pi in nu le pa nei lo nauhak pawl lamzin ih a tonmi inn ah a rak hruai. Cutin duhdawt lainatnak hri in a zelih minung tampi a rak hruai tikah inn ih umter a remcang nawn lo. Thlacamnak thawn an dilnak in himi hmuan hlutu/thawhtu kan nei. Cumi ihsin thok a siih atu cun mi 140 an kim zo. Ka pa in a hlu pe ih bawmtu an um lo caan ah nauhak pawl a bawm. Tlawng a ret. Atu cun buaih ngah ih ramdang tiang tlawng va kai hman an um. Kei cu mirang ca le țingțang lam hi ka zirh. Hivek ih mi bawmtu siih ka lungawinakbik a si. Tlawng khalah ka rualpi pawl hnenah mi bawm a țhatnak thu ka sim țheu” tiin a sim.\nNge Lay cu MIS tlawngah a kai rero laifang a siih September 24 ni ah kum 15 a kim thu theih a si. A pa Chit San Maung ih țingțang tum thiamnak thiamzung ro cotu, pai` keneh thluntu ding a sinak ah Nge Lay cun, “Guitar, keyboard, bass, drum a zaten ka tum thiam. Ka pa cun i zirh man dah lo. Asinan ka paih țingțang tum ka zoh ringring. Zohman in in zirh lo. An tum ka zohnak in keimahte ka tum thiam. Kum 3 ka si fang ihsin țingțang ka thai thok zo. A liamcia kum 5 hrawng ihsin Drum ka tum thok. Iron Cross band thawn Yangon ih an tuahmi show puai tampi ah ka feh. Show ahcun ka tum hrih lo. Asinan Myanmar Instrumental Show an tuah ih cumi ah Girl Band dinhmun in ka rak tum. Ka pa vekih hlawhtling dingin ka zuam ding. Kawlram mipi pawl hrang hmaihngalnak si thei dingin ka zuam ding” tiin a sim.\nZohthimtlak Zumtu Chit San Maung Tei’ Nupa


Titanic Zuknung Sungih Nauhak Te In Tutiang Thlahlawh A Ngah Lai >>> – Meifar\n1997 kum ih an tlangthan mi Titanic zuknung cu leitlun ih zuknung ṭhabik timi a si. Titanic zuknung in Oscars laksawng 11 a ngah ih Box Office ah $1billion an hailut thei ih 2010 kum tiang cu sumpai hailut tambik zuknung a si, 2010 kum ah Avatar zuknung in a luahlan.\nTitanic zuknung sungih tel mipa nauhakte Reece Thompson in tuitiang Titanic zuknung sungih arak tel ruangah thlahlawh a ngah ringring lai.\nTitanic zuknung sungah cun ‘Irish little boy’ tin lem a cang ih mifarah pawl umnak ah hringtu a nu le a farnu thawn an um, an umnak sangka an kharsak ih tlannak ding an nei nawn lo ruangah ihkhun parah an unau in an it ih a nu in hnem.\nCutin tipi sungah an thi thluh cu mipi thinlung an neh tuk ih tuini tiang thlahlawh an pe ringring lai. Titanic zuknung sungih a tel ruangah $30,000 zat an pe ih a tlawngkainak le motor leinak pawl ah an hmang, cumi hnu khalah thlakhat ah $100, $250, $300 tin sumpai a dawng ringring lai.\nKum 25 hnu khalah sumpai a dawng lai ruangah Reece Thompson in, “A caan ahcun Titanic zuknung hi ka thinlung sungah aum nawn lo. Asinan, $100, $250 check ara thleng ih Oh! wow, Titanic Check a si hi. Ava ṭha ve ka ti ṭheu” a ti. Titanic zuksung sungih a tel lai ah kum 5 mi lawng a si, tu’ahcun kum 30 a kim zo ih Brian Head Resor ah director hna a ṭuan.\nMinung Lung Ah Vok Lung An Ret


NLD Pawl Minung Thazang Langter(Campaign)nak An Tuah Laiah Minung Pakhat A Thi.. -\nNLD Pawl Minung Thazang Langter(Campaign)nak An Tuah Laiah Minung Pakhat A Thi..\nNLD pawl thazang langter(campaign)nak an tuah laiah minung pakhat a thi tiin thuthang theih asi.\nA Thih dan cu ” Sagai ramtthen, Minmu myone October 16 ni ah mimung thazang langter( campaign )nak an tuah. Zanlam nazii 2 hrawngah NLD alan( flag ) cu a thlun ah khai in Party a thangtthat laiah Election Meisa hri a vuak ngah pangih Minung pakhat a thi ” tiin theih asi.\nThu um dan cu an motor SGG 6A – 8698 daina bing 6 cu an thlun ih kut kainak ah thir bunmi Alan( Flag ) cu Tun Tun Win timi mipa in a khai rero ih electric mei hri a vuak ngah ih a thi.\n” Amah cu a thok ihsin NLD alan( Flag ) cu a kai ringring ko.. Minthuzs lamzin a thleng ih motor cu a diing .. Mi dang pawl cu an ttum ttek ko.. a mah lawng motor par a um lai ah alan(flag) cu tlun ah khai ih a vuak rero ih Mei hri cu a vuak pangah ih a thi ” tiin motor sung um pakhat in a rel.\nCui mi thi Tun Tun Wkn cu a kel vek mahte ih thi asi maw si lo an cek .. Tu naite October ni 5 khal ah Thapitciin Myone ah NLD pawl minung thazang langternak an tuah ih an tohmi Motor a letpang ih Minung 32 hliamhma hnasatak in an ngah.\nCu lawng silo, Sagai ramtthen , Mio Myone ah October ni 13 ah minung thazang langternak an tuah hnu a tlunlam ah thu an el-aw ih minung pakhat an that.. a thi. October ni 10 ah Kantbilu myone Inlekyi khua ihsin peng khat hlatnak ah NLD minung thazang langternak an tohmi Motor meisa a kang ih minung 15 hliamhma hnasatak an ngah fawn.\nOctober ni 15 ni zanlam hnu Sagai ramthen Chawng Oo myone – Kala kyi khua ah NLD party minung thazang langternak an tuah ih motor par ihsin minung pakhat a tla ih a thi.\nSource : TheFifthWaveNews\nPrevious Post: Chinram- Tedim Zato Sizung Ah Covid Nat Case 30723 Zohkhen Rero Asi ..\nNext Post: Hlasak Thiam Mee Mee Khe Thihnak Ah A Pasal Hlun Hlasak Thiam Htoo El Lynn Ih T.ongkam ..


Jerusalem Then Darh Siang Lo - Chinland Today Media\nMay 24, 2009 8:30 am·0 comments\nIsrael Prime Minister, Benjamin Natanyahu cun Israel in East Jerusalem a lak kirsal nak kum 42 kimnak ni ah thu sim in. Jerusalem khawpi cu ziangti zawng hman in then darh sal theih a si nawnlo ih Jerusalem khawpi cu Israel ta a si vekin tidang lam theih a silo ding a ti.\nJerusalem khawpi East leh West tiih rak then micu kum 1967 ah Israel in hmunkhat ah komkhawm in Israel thu neihnak ,hnuai ah a ret ih, US cun himi cu rak sawisel in International Law pahbal a siih Palestinian pawl thawi rualrem awknak a um thei nak dingah Jerusalem khawpi cu hmun hnih ah thenih Palestinian pawlih umnak ding hmun ih tuahsak ve dingin US cun Israel cu a rak nawr rerozo.\nPalestinian pawl khalin Jerusalem khawpi cu East leh Wast ah hmun hnih ih then ih an khawpi ih hman ve an duhthu vawitam pi an rak rel suak ringringve. Israel Prime Minister Benjamin Natanyahu cun Palestinian leh Syria pawl thawi biak awknak neih a duh ringring thu a simih, Hi pawl thawi biak awknak an nei a si khal len Israel ram dinhmun tibuai zawngih thu tluknak a tuahlo ding thu a sim.


Zatlaknak Ihsin Hlawhtlinnak Ah - Chinland Today Media\nZatlaknak Ihsin Hlawhtlinnak Ah\nMarch 21, 2009 8:33 pm·0 comments\nTITHUK LAM PANIN (Luke 5:1-7\nSilas Ren (Pastor)\nHimi Bible sung um thu hi Matthai 4:18-22 leh Mark 1:16-20 sungih thu thawn an bangaw lo. Hi Bible bu hnih ah cun Peter le Andrew cu sur an deng rero lai in a lang. Luke sungah cun sur an deng theh ih nga kai lo in an cawl. Peter, Andrew, James le John pawl hi Jesuh thawn a hlanah Capernaum leh Galilee ah an rak um tlang dah (Mark 1:21-39). Cui hnu an an hnatuan hlunte an tuan sal. Tu ah cun Jesuh in a dungthlun taktak si thei dingah tehtawn mi hmangin zirhnak a pe thlang.\n1. Hlawhtlinnak Phenah: Tumruhnak\nJesuh dungthlun lakah mi 7 hi ngakaitu an si ngelcel. Ziangruangah Jesuh in a dungthlun 12 lakah nga kaitu kherkher a rak hmang tam timi thu hi ruah tlakzet mi a si. Kei si ningna (midang tampi khal an si ve ka zum) cu zanvar it lo le sing lo ih hna ka tuan hnu khalih ka hlawhtlin lo ah cun bansan tahratin hnatuan dang ka hawl sawn ding. Asinan, Peter lepawl cu an hlawhtlin lo hnu khalah nehhnu ah sur an vawrh leh nak ding hrangah an sur an khawlh paih lai thotho (5:2). Ngakaitu hi tumruh (tumtah hnget nei) mi an rak si. Curuangah mi hlawhtling hi tumruhnak thinlung nei mi lawnglawng hrangah a si ti a fiang. Suahkeh thiamnak neih pakhat lawng hi hlawhtlinnak a si lo. TUMRUH mi si a tul.\n2. Hlawhtlinnak Phenah: Tirhsiannak\nJesuh cu lawng par ihsin thusim a tum tikah Peter ih lawngah a va lut lawng si lo in, “tikapah na lawng tawlhter aw” ti in a fial bet. Zanvarte it lo le sing lo ih um hnu khalih hlawhtlin lo lai lakah Peter cu thin heng siang lo te in Jesuh hrangah a lawng a pe. Sai Thi Saingih hla ah, “lamzin parah rawlkhawng pa a it rero. Ziangruangah rawl a khawng? A pek lo ruangah maw, pek ding a neih lo ruangah?” timi hla a um. Cucu Buddhist thluak ruahnak parih thumaw mi hla a si ding. Khristian teh ziangah saw thlawsuah kan dawn lo? Kan pek lo ruangah maw, pek ding kan neih lo ruangah? Peter cun a sum laknak hrampi a si mi nga a nei lo, a nga hawlnak lawng lawng a nei. Cucu Jesuh hnenah a pe siang. A neihsun a pe siang. Unau nangteh, “pek ding ka nei lo” na ti maw? Cuvek cu ka zum lo, Pathian khalin a zum lo ding.\n3. Hlawhtlinnak Phenah: Thungainak\nPeter in Jesuh hrangah a lawng a pek tikah amah hi lawng mawngtu a si. Cutikah Jesuh ih kiangnai bik ihsin A thusim mi rak ngaingahtu a si tengteng ding. Cui a thu theih mi khal a zum, “Zumnak cu theihnak ihsin a ra ih, theihnak cu Pathian thu ihsin a si (Rom. 10:17). Pathian Thu thlauthla pang siang hlah uhsi!\n4. Hlawhtlinnak Phenah: Thulunnak\nJesuh kha taksa danah thingkuang tuahtu ih fapa a rak si bangin nga thu cu Peter hnak cun a thei sawn lo ding a bang. Peter khalin cuti in a ruat ding ka zum. Nga cu zanah, tidai puan deuh ah an suak theu ih cucu kaih an awl laifang a si. Tidai thuknak fialfial ah nga an um cuang lo. Cui lailakah Jesuh cun, “tithuknak lam ah na sur vawrh aw” a ti (5:4). Kei si ningna cu, “nang maw kei saw thei sawn deuh” ti in ka thin a heng men ding! Asinan, Peter cun, “Na thu a si awkah” a ti paih lai (5:5).\nMi zo khal pitlingih thuruat thiam tiaw zo hmuahhmuah cun kan ruahnak ciau kan hmang theu ih, kan ruahnak ah cang thei lo dingih kan theih mi cu kan tuah duh lo. Rinnak ih ke kan kar tum can khalah kan ruahnak parah kan thumaw duh zet. Cutin ke kar ngah nawn lo in kan um phah can a tam lo sawm? Peter cun a ruahnak in thil cang thei dingah a ruah lo lawlaw mi khal Bawipai thu a si ah cun tuah a huam. Cutin, a surih tlem le tlem lo in nga a kai ngah. Curuangah hlawhtlinnak taktak hi kan ruahnak parah thumaw lo in Bawipai tawngkam suak mi Thu vek a si maw si lo timi par lawngih thum aw sawn mia a rak si. Pathian Thu in a sim mi cu kan thluak ruahnak ah cang thei lo ding bang khal sehla tuah uh si….cutin hlawhtlinnak cu NANGMAI TA.\nKa Thilmak Timi (30)


Ka Morning Girl - Chinland Today Media\nJuly 13, 2012 9:16 am·3 comments\nKhalai caan ahkhan, phun riat lawng ka siih, tlangval ka thiam thok fang, a neih cu ngam cun ka um vek nan, neih ngai ding ka hmu hrih lo a si bik ding. Zingtin ka ti theu dan vek in, zingah ka tho ih, ka zing hruh ding hnipuan ka ret cia mi ka hruh hnu ah, ka kedam Addidas Company (Original), a company in an neih cia mi cemter lohli an duh ruangih an discount (50%) ka lei mi cu ka hruh ih, zing piti (Exercise) la ding cun ka pok suak. Ka MP4 cu ngai phah in, ka hla duhmi ka ngai phah rero ih, ka rinloparal ah, ka headphone thlawng rori khawpin ka dung ihsin in run pah ih, ka thin a heng zet, a lam ka vun her cu… thlan sa bekbek laiih, zilthli thing hawp vek ka si… fala no te a siih, thiamaw lo zet in, “Sorry.. in ngaithiamaw… uico in in dawi ih..” ti in sim phahih a phuhrunawk hmel ka hmuh cun, ka thinheng siang lamlam lo… “A ngah ko…” ti bak lo tong ding dang ka nei lo.\nA hmin ka thei lo ih, hmanseh ka mitthlam cun a hmel a hngilh dah nawn lo ding. An inn ka thei lo nan, a hrang ka thinlung sangka a ongaw cia ringring. Ziang a tuah, zovek a si ti ka thei lo nan, cucu ka theih duhbik mi a si fawn lo. Cui zing cu ka hrang ni thar thlengawknak ding can hramthok a si ti ka hngilh thei nawn lo. Can a hung her vivo ih, phun 8 kan theh in, ka tlawngkainak kan thawn ih, cumi hmun ahcun phun 9 kai dingin ka um. Cui kum cu a si hngilhni um lo sinsin cu!\nTlawngkai kan thok ih, ca thiam ka silo ruangah a dung lam to ka duh lo ih, tlar hmaisa lam cu ka ti dan kelin ka cuh lala ih, saya an ra luh hlanah, nunau tonak tlai hmaisabik ih to ve cu ka mi hmuh hnu siin ka theiih, ka zoh phah nan, fiangin ka zoh ngam lo. Saya a rung lut ih, a nikhatnak a sivekin, pakhat le pakhat theihterawknak kan vun nei. Mipa ihsin ka thok ih, kei cun, ” ……… Simpson ka si” ka tiih, ka to. Nunau lam an thok ih, theihterawknak can a si ruangah, ka zoh ve. A thup teih ka rak zoh mi cu a caan a hung thleng ih, “……. Jenny ka si”, a ti zawng ciah ah, ka bop ih in bengtu um vekkhin, ka thang dukdi ih, ka ‘Morning Girl’ kha a rak si!!!\nA hmin ka thei zo. Duhnak thusim ka ngam lo, amah nel ih kawm thei dan ka ruah men hmanah keimah ten ka ning a rak zak lamlam. Games & Sport can a hung thleng ih, House khatah kan ciah! Ka be ngam ngaingai lo nan, biak lo theilo can a hung thleng theu ih, cucu ka hrang sunglawi hmansehla, ka ralthatnak in a tlin theu lo ruangah, inn lam ih ruahsal ti lo cu, ziang dang ka ti thei hrih lo. Kan tlawng mipa tam sawn cun an ngai thup theh, hmansehla ka Morning Girl cun, bang khat in mi a biak ih, zo a duh ti theitu le a parih hngal ngam khal zohman kan um lo.\nNikhat cu, nunau pawlin Valley Ball an lek ih, anih khal kan House aiawh in a tel ve. Ka zum hnak aiin a rak thiam lailai. Hmansehla, a hmun rem lo ruangah maw si ding, a ke a nonal deuh? A ke zungpi hnuailam cu a durh ter ih, zanlam ih rawl eikhawm kan neih hlan teah, “Simpson, ka ke hnuai hi in zoh sak hnik aw, in dawh kek sak ngam maw, a na tuk” tiah in sut a si cu!!! Sii le zu in ka nun an luah lo, a tham khal ka tham dah lo nan, thim ka vun hum cu, ka kut khi a khur durdo in ka thei. Ti saklo ka duh fawn lo, ka ti sual ka phang fawn. Dimten ka theitawk ka suah hnuah, kan theh ve fangfang. Cui ni ihsin in nel ih, kei khal in ka thinlung lalnu nelnak aanka cu ngai nuam ka ti bik mi a rak si fawn, tlawngkai nuam ka tiih, a kiangih um nuam ka ti sinsin.\nCutiih thurel tlan theinak can kan vun neih thei hnu cun, kan tluntlan can khal a tam ih, tlawng kai ding khalin kan sawmaw phahphah theu. Cutiih nitin deuhthaw kawmaw cu, mit le mit thusim ding nei awm zetih a tawnawk can khal a tam nan, duhthu cu kan sim ngamaw lo veve a bang. Kei khalin, ka sim ngam ce lo. Zaanah ka ihkhun par ihsin ka sim ih, ka vun thensal theu, ka nupi a siih, kan ittlang ih, kan tho tlang theu nan, khawvaang in in then cat sal cingcing. A hmaisan rori ih sim ding cun keimah le keimah ka nautataw ih, ka fala a si ka duh nan, ka ngam fawn lo.\nKa Morning Girl a si thu simnak can um sehla tiih, ka ruah rero laiah, tlaikhat tlawng kan tlungtlang ih, cui tumah, ‘Tuizan cu ka suahcam a siih, kan in ah zanah lakphak in khawmnak kan nei zikih, ra tel ve awla” tiah in sawm. Cui zanlam cu ka phur zet. Zanriah khal ei mumal loin, ka khawh veten ka tim ka tuah ih, ka sungkhat pawl in ka fehnak ding in suhmi khal sawn mumal loin, ka MORNING GIRL tei in lam cu pan in ka tlan a si bik ko. Lamzin ah, ‘tuizan cu ka sim thlang ding, ka morning girl a sinak ka sim ding, ka sim tengteng ding’ tiin ka ruat ih, ‘mipa ka si lo maw’ ka ti phah aw vivo.\nAn in ka thleng cu, ka hnak ih thleng hmaisa, kan classmate pawl an rak um celcel zo. Mipa hrekkhat in an capoh phah ih, hmansehla suupawk ka tum ce lo, a hmin hman ka theihhlan ihsin ka rak duh zo… annih hnakin ka hmaisa ti thinlung pu-aw ter phahin, ka thiamtawk cun ka be ve rero. Simawk theinak can a um pangah tiin, can tha thlen tikcu hngak in ka um ih, lakphak kan in zo ih, tlun a nai cuahco. Hmansehla, ka sim ngah hlan cu ka tlung tum lo. “Len hrih a ngah ko maw?” tiin ka sut ih, “Na duh ih thu, ka lo eel ngam ding maw si?” tiih hni siamsi i vun sawn cu, ka lung hmui vurvo pam!!!\nZan a hung rei vivo ih, sim ngahawk ti a um thei fawn lo. A nu in an TV ah Drama a zoh ih, ka sim ahcun, ka tong a thei ban ding fawn… a har a si… Cui zan cu hlawhsam in ka tlung in ka theiaw nan, ni dang ka biakdan ramri cu ka kaan ngah thotho in ka thei … “Ka Morning Girl na si… uico na tih lai maw?” ka vun ti thutthi ih, a thei suakaw a si ding, kan hni ciamco ta nan, cubak sim bet a theih nawn lo. Ka ihkhun ahcun ka kut cu bopah sih in, ka thei tawk in ka ruat ih, a hmaikum phunhra cu a pai hnatuannak ruangah khawdangah an um thlang ding fawn.\nA thaizing ihsin, Morning Girl tiin ka ko ringring thlang nan, midang ih an kawh cu a duh dah lo. Veikhat cu, kan rualpa John in ‘Morning Girl’ a rak ti a si hmang ding, ‘Hmin ka nei’ a rak tiih, kan rualpa cu a thiamaw lo zet hmang. Can cu a hung her vivo ih, ramthar kan kaan thei lo, kum a cem ih, annih khal an umnak ding hmun pan in an liam. Cui hnuah kum ziat a rei ka thei nawn lo. Ka ca zir ding mi ka theh zo ih, hnatuan khal siava te cu ka kai ve zo. Hmansehla, ka morning girl cu ruat lo ih ka um can a mal zet.\nZingkhat cu, zingpit ah ka thawh kelah tho in, ka tlan lala ih, uico ka hmu thutthi… aw… ti phah in, ka morning girl cu ka ruat suak ih, ‘uico a tih lai kemmaw aw…’ ka ti aw ih, ka hni thup rero. Coffee ka in theunak hmunah ka cawl ih thuthang ca pakhat a lei, cumi hnuah inn lam pan in ka tin, sangka kiangih kan letter box cu ka vun zoh, zung ihsin ca thleng mi mallai a rak um ih, thuk deuh ka vun pur cu, card pakhat hi a rak um ih, zo ih ta so maw a si ding tiah ka zoh ih, ka hmin a rak nganaw.\nInnsungah ka luh pi ih, thuthang ca pawl le ca dang cu cabuai parah ka ret ih, cui carf cu ka vun ong. A sung a tlun kehlam ahcun, Just 4 ti hi a rak nganaw ih, a hnuailam vorhlam ah… from Urs Morning Girl timi a rak um cuteh!!! Ka zuang lo fangfang in ka thei. Ka lungawi tuk lawlaw. A sungih ca ngan mi pawl cu mirang a si ruangah, ka thinlung a lut lemlo. Ca fang mal zetin, “nan khuaah ka ra tlawng… ka tlai zo maw?” tihi a rak um… ka thinlung cu a hung thar ih, “tlai lamlam lo… tu ka ra” ti phah in, hnipuan khal thleng lo in, ka zing hnipuan tlannak hnipuan thawn ka suak cih ih, ka bike tar lam zet thawn an rak um dahnak inn lam pan cun ka liam cih.\nThlen ka hngahhlap nak lailak ah, lamzin a ke a kuaiih, ka belh ter hnu ah, an inn lam pan cun ka tlan sal lala. Phur zetin an rak umdahnak, mi inn hnuai cu ka zoh ih, tawh tum zetin a hrenaw… a tawh cu ka zoh ih, ka tham phah rero. Cu lai fangah, ka dung ihsin zohtu nei khin ka theiaw ih, ka hawi cu, “Ziang na pawimaw?” tiah inn neitu pitar cun i rak ti. “Hinah hin Jenny le an rak um dah maw?” tiah ka rak sut ih, “rei zet an rak um dah ko, a pi ka siih, cu naiah Jenny kha a ra tlawng ih, hmansehla mitu ahkhan sizung lamin Emergency an run ko hmang, a feh a si kha” tiah in rak sawn.\nKa thinlung cun, ka bike ke kuai lo sehla maw… ka hmu zo ding nan… aw ka morning girl, sizung ihsin rak tlan nawn hram hlah ti phah in, pitar khal cu be reprai man lo in ka tlan sal cih.\non July 14, 2012 at 6:22 am\nHniangsinpa na cafung CT ah kan hmusal thei.\nNa nunthuleng nganmi pawl ka hrelh dah lemlo.\nA thok in a cem tiang ka siar, a thiam, mi nun a tham, a cafang hmanmi pawl in nunthuleng ram mi a fehpi thei.\non July 15, 2012 at 4:55 pm\nA va lak lawh ve. Ka siar thluh.\nJeevan Park Bro says:\non July 16, 2012 at 4:21 am\nKa pu ka rak siar.\nNgam huai deuh a theih lo theu ti aw.


Paletwa Ralhrang Sakhan Ah Thantar Var An Zar, “Thantar Var Cu Kan Tlawm Ee” Tinak A Si – Meifar\nPaletwa Ralhrang Sakhan Ah Thantar Var An Zar, “Thantar Var Cu Kan Tlawm Ee” Tinak A Si\nChin State, Paletwa ramsung ih um 289th Infantry Battalion umhmun khuarnak tlang parah thantar var an zar tin kiangkap um mipi pawlin an rel. December zarh netabik ihsin thantar var an zar thok ih December 28 tiang khalah an tar ringring lai an ti.\nTualsung mi pakhat in, “Atir ih an tarnak cu hitawk lam ihsin a hmuhfiang zet, neta ni 1/2 hnuah dunglam ah an tar sal. Ziangtik nicaan ciah ah an tar ti cu ka thei nawn lo nan December 23 ni ihsin kan hmu thok, tu’khalah aum lai, ziangruangah thantar var an tar ti cu kan thei ve lo” a ti.\nHimi thuhla ah media pawlin Paletwa ramsung ih ralbawi cu pehtlaih an tum rero nan phone a kai thei lo, thantar var an tar hnu ihsin ralhrang sakhan sungah motor lutsuak khal amal zet. CDM tuah ralbawi in, “Sakhan parah thantar var an tar asilen ‘kan tlawm ee’ tinak a si, sakhan sungah ralkap an um nawn lo, ralkap innsang pawl lawng an um ih in do hlah uh’ tinak khal a si.\nDoawknak tualrawn ah thantar var an tar asilen ‘kan sung ee’ tinak a si, Paletwa ralhrang sakhan ih thantar var an tarmi a san cu sakhan sungih um pawl lawngin an thei ding” a ti.\nRalhrang Pawlin Thantlang Inn An Urkang Sal


Tlawng Saya Cu A Tattoo Ruangah Kum 6 Hnuailam Nauhak Ca Zirh An Siang Nawn Lo, Nauhak Pakhat Ih Mang Siat Phah – Meifar\nSylvain cu London le France ram ah saya a ṭuan ṭheu, kumkhat sung tualleng saya a ṭuan zo. A taksa parah tattoo a suaikhat thluh ih sumpai cun £52,000 a cemliam, a lei le a mit sung khalah tattoo a suai. A tattoo suainak ah nazi 460 sung caan a hmang.\nSwitzerland ram ah ava feh ih a mit sungah tattoo a suaiter hnu nikhat sung cu khua a hmu thei lo lawk. Sylvain in, “Ka mitmu hi thim in an dawt, a natdan cu a mak lawlaw. Mah le mah hremawknak ciikhat a si, zohman tuah ve hlah uh. Mi ṭhenkhat cu mitcaw lanta khal an um lo ruangah nan tuah ve dingah ka lo duhpi lo” a ti.\nHitin a taksa a cei danglam thluh ruangah “leitlun ih tlawng saya ṭihnung bik” an ti. A tlawngta nauhak kum 3 mi ih zanmang a siat phah ih an tlawng saya thuhla cu a nulepa hnenah a sim thei, a nulepa in tlawng saya gyi hnenah thubuai an va thehlut ih Sylvain cu nauhak kum 6 hnuailam cazirh an siang nawn lo.\nKum 6 tlunlam lawng ca a zirh thlang ding, online mipi pawlin nauhak kum 6 tlunlam ih tlawng saya ding khalah a ṭihnung thotho an ti. Sylvain in a taksa a cei danglam thluh ruangah nauhak pawlin an duh sawn thu a rel, nauhak pawl cun thil danglam zetzet an ngaina cuang a ti.\nSylvain in, “Ka tlawngta nauhak pawlin theihthiamnak an neih tam phah, an upat tikah midang zawnruat an thiam ding, rualban lo an hmuhmi khal an hmu danglam cuang lo ding” a ti.\nRakhine Ramsung Ah Rohingya 15 Le Chinmi 3 An Kai


Jerusalem: Zo Ih Ram Le Khua A Si? - Chinland Today Media\nDecember 22, 2017 12:30 pm·0 comments\nJerusalem timi cu Hebrew ṭongfang kha Mirang awsuah ih kawhmi a si. Jerusalem tiih kawh a si hlanah “Yebus” (Joshua 11:3; 12:10) tiih kawh a rak si ih Joshua le a ralkap pawl ih raldonak ih lakngahmi a si.\nSiangpahrang David ih tundin hlanah Yebus cu khawpi a rak si hrih lo (Thuthentu 19:10-11). David in a uk hnu (2 Samuel 5:6-10) ah khawpi ah a run tuah ih Yerushalayim tiah an run ko. Hebrew ṭong asiih – Yerushalayim (Yeru) & (Shalayim) timi ṭongfang pahnih kommi a si. Yeru timi cu Yahweh Yireh (Jehovah Jireh) ih hmanmi Yireh asiih, “Shalayim” timi cu Laimi pawl ih kan theih olbik ding cu “Salem” (Gen 14) a si. Asullam cu Yeru (hmu ding or tumcop aw ding) le Salem (Remdaihnak) a si. A sauzawng cun: Pathian ih tumcop dingmi remdaihnak” tiin sullam a nei. “Yerushalayim” timi hi Abraham ih hmuhtonmi (Genesis 14 & 22) densan ih phuahmi a si.\nPalestine miphun pawl hi zo an si?\nTui san ih “Palestine”le sungih Filistin (Philistine) miphun an si lo (AN SI LO). Bible sungih Filistin pawl cu Noah hrin (Gen 10:14), Abraham rak umdahak (Gen21:34),Samson dotu miphun (Thuthentu 16), Goliath (1 Samuel 17) etc kha an siih, Ashkelon, Gaza, Gath, Ekron le Ashdod ram pawl (Joshua 13 rak dintu an si. Himi miphun pawl hi an cakzet ih Egypt ihsin Israel fate pawl Canaan ram pan in Pathian in a rak hruai lai hmanah, an thinlung thleng in Egypt ram kir ah duh pang ding tiin Filistin ram sung pal ṭul lo dingin Pathian in lamzin hla zawngin a rak hruai (Exo. 13:17). Greece Emperor Alexander the Great in hi miphun pawl hi a rak nambet nasa ih cutin, Greek miphun thawn cawkrawimi “Aegean” miphun tiah run kawh an si. Palestine or Filistin miphun thawn pehparaw in AD600 hrawngih run nganmi Muslim Qur’an ah zianghman nganmi a um lo.\nGreece Empire kha Roman Empire in a run neh ih, AD 70 ah Jerusalem Temple a run siatsuah. Bawi Jesuh in len Israel pawl ih zum vekin Rome zocah kut sungin a miphun pawl a runsuak fawn lo tikah, Shimon Bar Kokhaba cu Messiah a si ding tiin a dung an thlun ciamco lala ih Rome cozah an run do. AD 132 kum ah Rome cozah in ren lo ngaingai in Israel pawl cu a nuai ciamco ih sal ah tampi a run kai. Cutin, Israel pawl rak umnak ram cu Israel hmin hloter duhnak thawn Greece pawl ih rak nehsawh dahmi “Palaestina” tiah an run ko.\nOttoman Empire 1517-1917 (Turkey) an run dinh tikah, Syria ram thlanglam ram pawl hmuhhmuh cu “Palestine” ti’n an run ko. Leitlun ralpi (voi 1) a cem tikah Ottoman Empire ukmi ram tampi cu Englam ram in a run co ih Syria ram thlanglam hmuahhmuah le Jordan kiangkap zaten “Palestine” tiah an run ko bet vivo. Israel miphun tampi mai’ ram ah um lo in leitlun hmun zakip ah an rak um darh tikah kiangkap ih Arab pawl in pursum leilawnnak hrangah Israel ram an run luah vivo. Israel pawl in 1948 kum ah an ram an run dinsal tikah leitlun thuthang pawl ih Palestinian or Palestinian Jew tiih an rak kawhmi kha midang si lo in Israel pawl hi an rak si.\nCulai ahcun tuih Palestinian an timi pawl cu Arab or Muslim Palestinian tiih rak kawh lai an si. Israel ram kha Solomon ih fapa kutsungah Israel le Judah tiin ram hnih ah an run ṭhen-aw ih an komawksal hnu hmanah Judea tiih run kawhmi hmunram tla a um lai. Curuangah thuanthu ah hmin pakhat lawngin rak kawh an si lo. Israel pawl in ram an run dinh hnu cun Palestinian tiih kawh cu an duh nawn lo ih an thuanthu anmahten sim an thok ve thlang. Cuveten, Arab pawl riangri in Palestinian hmin run hmangin Israel ram a do thok. Cutin 1964 kum ah Arab League ih hohanak in “Palestinian Liberation Organisation (PLO)” an run din ih Israel ram um nawn lo rori dingin dothlenh-nak nasa tak in an run thok. 1948 kum ih Israel ram an run din laiah Israel pawl in an ram zaten an la ngah thluh lo. Golan Heights tlangpawng cu Syria kuthnuai ah a um lai. Jerusalem khawpi hrekkhat (tu ih East Jerusalem an run timi), West Bank le Rock of Dome pawl cu Jordon kuthnuai ah le Gaza tivakap pawl cu Egypt kuthnuai ah an rak um lai. Cumi Muslim ram pawl kuthnuai ih um hrihmi Israel ram pawl cu PLO ih “kan ram” tiin Arab ram ih canter an tum. 1967, 1973 raldoawknak ah cumi ram pawl kuthnuai ih Israel leilung pawl cu Israel in a laksal thluh thei.\nLaimi mifim-cathiam lakah “Jerusalem cu Palestinian pawl ih ta tla si ve.” titu le “.. a si dah lamlam lo.” titu an um. A hrek veve in nan dik. Bible tlawng Library ih cabu ṭhaṭha le lenglam cabu ṭhaṭha (Academic level) cabu pawl ih “Palestine ram” or “Palestinian” tiih ṭongfang hmanmi pawl kha a parih ka nganmi vekin tu ih Palestine or Palestinian an si kherkher lo tiin kan theih a ṭul. A fiang puppimi cu tu ih Palestinian pawl hi thuanthu sungih Palestinian or Filistin miphun an si lo. Cuvek thotho in Jerusalem khawpi hi tu ih Palestinian kan timi pawl ih dinmi khal a rak si lo ih, an ta khal a rak si dah lo. An ta theinak ding khal a um lo. Muslim pawl ih uknak ram kau dingin an ti ve maimai mi a si.\n“Palestinian zate in Muslim an si thluh lo pi.” titu tla nan um men ding. A dik! Palestinian tiawtu hi leitlun ah 4 million hrawng an um ih 1% (thawng 40-50) hrawng cun Christian an ti aw. Asinan, PLO sungtel ah FATAH, HAMAS, Palestinian Islamic Jihad ti pawl Muslim fefe hlir an tel nan Christian ai-awhtu group an tel ti a um dah lo. Israel kan timi ah Orthodox Jew pawl ih cangvaihnak a hrante ih kan thei ṭulmi a um. Biaknak thawn pehparmi cu “Replacement Theology” timi (Bible thawn a kalhawmi theology) a remcan tik len ka ngan leh ding. Lungawi ee.\nKimmerling, B. 1993. “Palestinian: The Making of a People.” Massachusetts/London: Harvard University Press.\nInstitute of Scripture Research. 2009. The Scriptures. Northriding: Messianic.\nScharfstein, S. 1997. “Chronicle of Jewish History: From the Patriarchs to the 21st Century.” Hong Kong: KTAV Publishing.\nBaibal Sungih Theih Tha Sasaw Kuung\nZirh Theih Kan Si A Tul\nZirh Kan Ṭul


SAC ralhraang in Emergency thuphuannak a nei | Falam Online Media\nSeptember 11, 2021 Ni Hnem Sung\t0 Comments\nBiakpawhnak, TV line le Internet line thawn pehparmi MyTel tower siatsuahtu PDF le ralkapbu pawl cu rampi siatsuahtu, rampi dodaltu an si ruangah kan kai ngah pang cun thih daan tat lobaak lamziin dang hril ding a um nawn lo tiah SAC ralhraang in tlangthannak an nei.\nSeptember 11, zaanlam nazi 3 hrawngih emergency thuphuannak an nei lai ah SAC ralhraangbawi Zaw Min Tun in a rel mi a si ih “kan mah lam in rikhiah nei lo rorin kan ngaidam nan, ISIS le Taliban ralhraang pawl vekih mipi harsatnak an pe ringring cu rampi tisiat rumro in hawrkuam sungih dir thlak rero vek a si” a ti.\nPDF le hriamkaibu pawl in hivek cangvaihnak an nei pehzom cun an sungkhat le unau pawl kaih theih nak le hrem theih nak daan thar kan tuah ṭul ding tiah ralhraangbawi Zaw Min Tun cun a rel ih “mizaan kan meeting khalah kan bawipa Min Aung Hlaing in PDF cangvaihdan cu san nei lo a si tiah a soisel zo. Hivekih cangvaihnak an nei pehzom cun Innkil cozah in PDF pawl ih sungkhat unau kaihtheihnak, kum rei thawngthlak theih nak le thih daan tat thei nak daan thar kan tuah ding” a ti.\nZaw Min Tun cun “tukhalah Khuasung kahdonak ti`n PDF in Yangon le Mandalay khuasung pawl ah bomb an puah ih mawhneilo ralkap le palik thi an tamzet” tiah a rel bet a si.\nCuruangah mi siat suah hmang PDF sungtel theihmi nan nei pang cun ralkap zunng ah direct rorin report nan tuah thei ti`n SAC ralhraang cun Emergency thuphuannak an nei a si. (Tatmadaw Information Office)\n← Tufang Online ih Lar zet mino pahnih tei` thuhla Dik\nCNA/CDF in Lungler ih SAC ralhraang sakhaan hrut fai →


Jesuh Ttongkam ih Huham - Chinland Today Media\nJesuh Ttongkam ih Huham\nFebruary 24, 2012 12:18 am·0 comments\nRalbawi pa in, “Bawipa cuticun si hlah seh; Nang ka inn tiang ih ratter dingah kei ka tlak lo. Damnak thu pe awla ka hnen-um pa cu a dam ko ding,” a ti.\n–\tMatthai 8:8\nBible Siar Ding: Matthai 8:5-13\nRalbawipa cu Jesuh hnenah a ra, a hnen-um pa, a ruang hrek a zengh ih retheizet mipa ai-awh ih zaangfah dil dingin. Hih Rom ralkap pa hi Jesuh hawl dingah a thinlung takin a phurzet. Jesuh in, “A hawltu hmuahhmuah in an hmu ding,” a ti (Matt. 7:8). Jesuh ih zaangfahnak awkam hi ngai hnik: “Ka ra pei ih ka damter pei” (Matt. 8:7).\nKa thlennak hmun zate zikzik ah, an hrangih thla ka cam sak thei lomi an um. Hmun hrekkhat ahcun mi zahnih zathum lai in an inn ah va leeng ding an duh nain ka tlin thei lomi tla a um. Sikhalsehla ka lungawizetmi cu Jesuh cun ra ih damter ding a duh ringring. Mi damlo damter ding a duh. An harsatnak sung ihsin ruunsuah a duh. Tuni ah Bawipa in minaa tampi pavua hmangin Paul sanlai vekin tla a damter (Tirh 19:11-12).\nJesuh cu minaa umnak hmun ah feh ih damter ding a duh. Asinan ralbawi pa sawn in, “Bawipa cuticun si hlah seh; Nang ka inn tiang ih ratter dingah kei ka tlak lo. Damnak thu pe awla ka hnen-um pa cu a dam ko ding,” a ti (Matt. 8:8). Jesuh in cuih tangdornak ttongkam te cu a lungkimzet ih, ralbawipa hnenah, “Inn ah va tlung awla na zumnak vekin tuahsak na si ding,” tiah a ti. Ralbawipa ih hnen-um cu cuih caan cekci ah a rak dam (Matt. 8:13).\nJesuh cu ziangvek tikcu caan le khuitawk hmun khal ah a danglam dah lo, A thlengh aw dah lo ih Amah kel ringring a si. Mi thluasuah pe dingin caan ttha remcaang a hngak ringring a si. Anih cun thlarau hlo ruundam dingin ziangvek caan khal ah a tim a tuah cia (ready) ringring.\nJesuh Khrih cu i Runtu le ka Bawipa tiih kan cosaan ahcun hih Bible caang hi kan hrangah a dik ding, “Kan sungih a nungtu cu hih khawvel ih umtu hnakin a maksak sawn,” (1John 4:4). Amah cu hih khawvel thimthuneihnak zate ih huham hnakin a maksak sawn. Mi zo khal in amai’ cahnak thawn Satan cu an tawng ngam lo ding, asinan Jesuh a theitu, Jesuh ih umpimi, Jesuh ih huham thawn a khattu cun khawsia ih huham hnakin a cak sawn ruangah a tawng ngam ding:“In duhdawttu thawngin hih thil hmuahhmuah tlun ah kannih cu nehtu hnakin kan uak deuh a si” (Rom 8:37).\nA nungmi Pathian Ttongkam in satan ih thiltitheinak a siatsuah thei thluh. Jesuh ih Ttongkam ah nehnak huham a um.\nLamzin Pi Lengah Pial\nZumnak ih Tettikhannak


Israel nunau ralkap in mi huat a hlawh - Chinland Today Media\nIsrael nunau ralkap in mi huat a hlawh\nAugust 25, 2010 5:16 pm·0 comments\nFacebook hmang thiam lotu Israel ralkap rak tuan dah nunau pakhat Eden Abergil cu Israel le Palestine acozah cun internet ih ‘a zuk a retmi thawn pehparin’ nasazet in an sawisel.\nEden Abergil cun ‘facebook’ Israel ralkap a tuanlai cu ‘Army: The best period of my life’ (Ralkap: ka san sungih ka can sunglawibik) timi sungah Palestine miphun an kaihhrenmi pawl thawn a zuk awkmi a ret.\nCuih zuk cu West Bank kiangkap hrawng ih zukmi a si thei ruangah Israel ralkap hrang ahcun ‘ningzahnak pakhat’ a si thei tiah thuneitu pawl cun an rel.\nAberfil hi 2009 ah ralkap ihsin colhter a si zo na’n hitivek zuk a thlah ruangah ralkap dan vekin thuthen sak thei a si. Zuk a thlahmi thu thawn pehpar in thu an suh tikah ‘Khami zuk ruangah ziangvek thil pawi a um maw?” tiah a ti.\nVanzam cangsual ah thilmak a thleng\nKan dung tlawngkai nikhat ni ah South America tikulh ih Colombia ram ihsin a zam suakmi mi (131) lai phurtu vanzam Boeing 737 cu San Andres timi tikulh ih a tum (land) zik zawngah engine pakhat ihsin meisa a suak ih, leilung parah a tla ti a si.\nAsinan vanzam cangsual hmuahhmuah lakih tihnungbik cun ‘a sungih totu mi (130) cu him damte’n a phur ih, mi (1) cu lung natnak a neih ruangah hliamhma zianghman tuar loin a rak thi ti a si. Hih vanzam hi leilung a thlen hlanah a taksa (body) cu a laitak (center) ah a tan (broken) ih mi (13) in hliamhma malte an tuar.\nWest Bank Kiangkap Ah Buainak Um Vivo\nGAZA BUAINAK IN ISRAEL IH KAWLRAM MI UM PAWL A THAM BAN LO\nUN General Assembly Presiden In Israel Le Palestinian Remralsal Duh